Zapisnik

|  |  |
| --- | --- |
| Datum/vrijeme | 06.04.2017. 14.30 h |
| Mjesto održavanja | Fakultet strojarstva i računarstva, Matice hrvatske bb, 88000, Mostar |
| Sazvao/pripremio | Doc.dr.sc Boris Milašinović |
| Sudjelovali | Danijela Ramljak, br.indexa:1319/RR, kolegij PI |
| Svrha | Prikupljanje informacija o korisničkim zahtjevima na aplikaciju |

Sadržaj

Korisnička aplikacija služi za pohranu podataka o biljkama, te omogućava izmjenu bilo kojeg podatka. Aplikacija olakšava pohranu i pristup informacijama onima koji prikupljaju podatke o biljkama kao i korisnicima. Aplikacija se sastoji od više dijelova koji su međusobno povezani.

Znanstvena disciplina koja se bavi ispoljavanjem vrsta naziva se taksonomija. Taksonomsko stablo podijeljeno je u više hijerarhijskih razina ili kategorija (carstvo, podcarstvo, odjeljak, pododjeljak, razred, podrazred, nadred, red, porodica, rod, vrsta), pri čemu se za biljke bilježi kojoj vrsti, rodu, porodici i redu pripadaju, dok se informacije o pripadnosti višim hijerarhijskim kategorijama ili granama uglavnom ne bilježe ili preskaču. Naprimjer za vrstu javor (lat. naziv Acer campestre, pripada rodu Acer i porodici Acer-Acer).

Svaka hijerarhijska kategorija može imati više narodnih imena, te se može dogoditi da se isto narodno ime koristi za dvije stvari.

Kod evidencije za biljke, na razini vrste evidentiramo da li je vrsta: endemska, kultiva (uzgojena), invazivna (da li se brzo širi), korov ili ugrožena (postoji više kategorija). Takve podatke evidentiramo samo na razini vrste, dok za više hijerarhijske kategorije to ne radimo.

Svako narodno ime vrste ima svoga autora, kojeg moramo evidentirati. Također se samo za vrste od svih hijerarhijskih kategorija evidentira tko je dao ime toj vrsti, (npr. Abies alba Miller dobila ime po Philipu Milleru koji je toj vrsti dao ime), te autora može biti više i bitan je redoslijed navođenja njihovih imena.

Botaničari koji idu po terenima, opažaju biljke te evidentiraju informacije o terenu(vrijeme, godina, klima, lokacija). Obično jedan teren pripada jednoj osobi. Botaničar evidentira informacije o biljkama ili o više njih, evidentira njezinu koordinatu i može dodati proizvoljni komentar.

Način pohrane biljaka koji se koristio kroz povijest je herbar, koji predstavlja utiskivanje biljaka u listove i ti herbarski primjerci su obično dijelovi zbirki muzeja ili privatnih zbirki koje imaju svoja imena. Jedna zbirka može sadržavati više herbarskih listova. Svaki list sadrži dijelove biljke (cvijet, korijen, list - kojih može biti više), te informacije i komentare. Svaki list nastaje tako da jedna ili više osoba (sabirači) prikuplja te dijelove s terena. Nakon toga osoba koja im je nadređena određuje što je prikupljeno i taj postupak se naziva determinacija.

Ako postoji više sabirača, bitan je redoslijed te svakome moramo pridružiti redni broj.

Nadalje ako nam je poznata lokacija s koje potječe herbarski list, moramo evidentirati koordinatu te lokacije.

Evidentira se i biološka literatura (časopisi, radovi u časopisu, radovi u knjigama, monografije i drugo).

Jedna bibliografska referenca može imati više autora te je njihov redoslijed bitan. Također ta referenca može sadržavati podatke o više biljaka. Podaci o jednoj biljci se odnose na vrstu, ako je moguće upisuje se datum (proizvoljan tekst), godina je obvezan podatak (u brojčanom obliku kao i za herbar i terene) te se može dodati komentar.

Još jedan oblik evidentiranja biljaka su multimedijalni zapisi (slike, skenirano iz herbara, prastari dijapozitivi). Razlikujemo dvije vrste multimedije u ovom slučaju: multimedija vrste i multimedija staništa (vrste terena). Slika može biti slika vrste, staništa ili herbara. Zna se kojeg je tipa multimedija te tko joj je autor. Herbare, terene, literaturu i multimediju evidentiramo na razini vrste.

Aplikacija predstavlja sustav koji mora biti jednostavan za pohranu podataka, praćenje i evidentiranje stručnih osoba koje istražuju, sakupljaju i bilježe informacije pa bi tako trebalo biti u okviru aplikacije olakšano mijenjanje informacija, podataka i opažanja te omogućen pristup svima da mogu mijenjati i unositi podatke.

**Sastavila:** Danijela Ramljak

**Autorizirao:**

1.Prikupljena dokumentacija

Postoji više vrsta terena te svaki teren pripada nekoj vrsti. Te vrste terena su regulirane jednim pravilnikom - pravilnik “Natura 2000” koji se može pronaći u brošuri “Vodič kroz tipove staništa BiH” gdje su opisane vrste staništa koje postoje u BiH.

Za svaki teren možemo evidentirat i opis i vrstu staništa tog terena (npr. krš, makija).

Podaci o biljkama se među ostalim izvorima mogu pronaći u većoj bazi podataka pod nazivom “Flora croatica”.

2.Nadopuna informacija

-

3.Zaključci i prijedlozi

-

4.Komentar

-